stanford-oval/wikipedia huggingface dataset:
3. syyskuuta
Tapahtumia

301 – San Marinon valtio perustettiin.
1189 – Rikhard Leijonamieli kruunattiin Englannin kuninkaaksi.
1260 – Mamelukit voittivat mongolit Ain Jalutin taistelussa.
1650 – Dunbarin taistelu Skotlannissa.
1686 – Ruotsin ja Suomen ensimmäinen protestanttinen kirkkolaki hyväksyttiin.
1783 – Yhdistynyt kuningaskunta tunnusti Yhdysvaltain itsenäisyyden.
1878 – Yli 600 ihmistä kuoli höyrylaiva Princess Alicen uppoamisessa Thamesjoella.
1914 – Vuoden 1914 konklaavi päättyi ja Benedictus XV valittiin paaviksi.
1939 – Toinen maailmansota: Yhdistynyt kuningaskunta ja Ranska julistivat sodan Saksalle.
1941 – Toinen maailmansota: Zyklon B -kaasun ensimmäiset kokeet tehtiin Auschwitzissä.
1943 – Toinen maailmansota: Italia solmi Cassibilen aselevon liittoutuneiden kanssa.
1944 – Toinen maailmansota: englantilaiset valloittivat Brysselin ja Antwerpenin.
1944 – Viimeinen kuolemanrangaistus langetettiin ja toteutettiin Suomessa.
1950 – Giuseppe Farina voitti ensimmäisen virallisen Formula 1 -maailmanmestaruuden.
1967 – Ruotsissa siirryttiin oikeanpuoleiseen liikenteeseen ("H-päivä").
1971 – Yhdysvallat, Iso-Britannia, Ranska ja Neuvostoliitto solmivat Berliinin asemaa koskeneen neljän vallan sopimuksen.
1971 – Qatar itsenäistyi.
1976 – Viking 2 laskeutui Utopia Planitiaan Marsissa.
1980 – Kampinkatu Helsingin keskustassa nimettiin Urho Kekkosen kaduksi. Tämä oli Helsingin kaupungin lahja 80 vuotta täyttäneelle presidentille.
1987 – Majuri Pierre Buyoya kaappasi Burundissa vallan Jean-Baptiste Bagazalta.
1995 – eBay-huutokauppayhtiö perustettiin.
2004 – Beslanin koulukaappaus päättyi.
2006 – Euroopan avaruusjärjestön SMART-1-kuuluotain iskeytyi kello 5.42 (UTC) Kuun pintaan 7 200 kilometrin tuntinopeudella ja sai tehtävänsä päätökseen.
2006 – Lahden oikorata Kytömaa–Hakosilta avattiin liikenteelle.
Outside (David Bowien albumi)

| 1>  Outside David Bowie |
| --- | --- | --- |

Studioalbumin tiedot
 Äänitetty : maaliskuu 1994 – helmikuu 1995
 Studio : Mountain Studios
 Julkaistu: 25. syyskuuta 1995
 Tuottaja(t): David Bowie, Brian Eno, David Richards
 Tyylilaji: taiderock kokeellinen rock industrial rock
 Kesto: 74.36
 Levy-yhtiö: Arista, BMG, RCA, Virgin
Listasijoitukset
  8. (lokakuu 1995)   26. (lokakuu 1995)   22. (lokakuu 1995)   10. (lokakuu 1995)   37. (marraskuu 1995)   21. (lokakuu 1995)
David Bowien muut julkaisut
| The Buddha of Suburbia 1993 | Outside 1995 | Earthling 1997 |
Outside (tyyliteltynä 1. Outside, alaotsikoitu The Nathan Adler Diaries: A Hyper-cycle) on englantilaisen muusikon David Bowien konseptialbumi ja kahdeskymmenes studioalbumi. Se julkaistiin 25. syyskuut 1995, ja sen levittäjinä toimivat Euroopassa Artista Records, BMG sekä RCA Records ja Yhdysvalloissa Virgin Records. Bowie palasi levyllä noin 15 vuoden jälkeen yhteistyöhön muusikko Brian Enon kanssa. Eno avusti 1970-luvun lopulla Bowieta Berliini-trilogiaksi kutusuilla albumeilla Low (1977), ”Heroes” (1977) ja Lodger (1979).
Albumin aiheena on dystooppinen versio vuodesta 1999. Albumin kappaleiden sanoituksissa esiintyy toistuvia viittauksia eri henkilöhahmoihin.
Kappaleet

Kaikki sanoitukset on kirjoittanut David Bowie. Kappaleet säveltäneet Bowie, Brian Eno, Reeves Gabrels, Mike Garson, Erdal Kızılçay ja Sterling Campbell ellei toisin mainita.
Leon Take Us Outside – 1.25
Outside – 4.04 (säv. Bowie, Kevin Armstrong)
The Hearts Filthy Lesson – 4.57
A Small Plot of Land – 6.36
Segue – Baby Grace (A Horrid Cassette) – 1.39
Hallo Spaceboy – 5.14 (säv. Bowie, Eno)
The Motel – 6.49 (säv. Bowie)
I Have Not Been to Oxford Town – 3.47 (säv. Bowie, Eno)
No Control – 4.33 (säv. Bowie, Eno)
Segue – Algeria Touchshriek – 2.03
The Voyeur of Utter Destruction (as Beauty) – 4.21 (säv. Bowie, Eno, Gabrels)
Segue – Ramona A. Stone/I Am with Name – 4.01
Wishful Beginnings – 5.08 (säv. Bowie, Eno)
We Prick You – 4.33 (säv. Bowie, Eno)
Segue – Nathan Adler, Pt. 1 – 1.00
I'm Deranged – 4.31 (säv. Bowie, Eno)
Thru' These Architects Eyes – 4.22 (säv. Bowie, Gabrels)
Segue – Nathan Adler, Pt. 2 – 0.28 (säv. Bowie, Eno)
Strangers When We Meet – 5.07 (säv. Bowie)
Kokoonpano

David Bowie – laulu, saksofoni, kitara, koskettimet
Brian Eno – syntetisaattori
Reeves Gabrels – kitara
Erdal Kızılçay – basso, koskettimet
Mike Garson – piano
Sterling Campbell – rummut
Carlos Alomar – rytmikitara
Joey Baron – rummut
Yossi Fine – basso
Tom Frish – kitara kappaleessa "Strangers When We Meet"
Kevin Armstrong – kitara kappaleessa "Thru' These Architects Eyes"
Bryony, Lola, Josey ja Ruby Edwards – taustalaulu kappaleissa "The Hearts Filthy Lesson" ja "I Am With Name"
Arvostelut

Allmusic: () linkki
Pitchfork: 8,2/10
Käännös suomeksi
22. helmikuuta

22. helmikuuta on gregoriaanisen kalenterin mukaan vuoden 53. päivä. Vuodesta on jäljellä 312 päivää (karkausvuonna 313).
Nimipäivät

suomalainen kalenteri: Tuulikki, Tuuli, Hilda, Tuulia
suomenruotsalainen kalenteri: Hildur, Hilda
ortodoksinen kalenteri: Mauri
pohjoissaamenkielinen kalenteri: Hildá
vanhemmissa kalentereissa: Hilarius, Martina, Petrus Cathedra, Pietari, Pietari Kathedra, Teofilus
Tapahtumia

1290 eaa. – Ramses II:n kruunajaiset.
1281 – Martinus IV paaviksi.
1288 – Nikolaus IV paaviksi.
1819 – Espanja myi Floridan Yhdysvalloille viidellä miljoonalla Yhdysvaltain dollarilla Adams-Onísin sopimuksen mukaisesti.
1889 – Pohjois-Dakota, Etelä-Dakota, Montana ja Washington hyväksyttiin Yhdysvaltain presidentti Grover Clevelandin allekirjoittamalla lailla Yhdysvaltain osavaltioiksi.
1900 – Havaijista tuli virallisesti Yhdysvaltojen territorio.
1922 – Akateeminen Karjala-Seura perustettiin.
1938 – Yrjö Väisälä löysi asteroidi 1451 Granön.
1942 – Toinen maailmansota: Yhdysvaltain presidentti Franklin Delano Roosevelt määräsi kenraali Douglas MacArthurin lähtemään Filippiineiltä yhdysvaltalaisten puolustuksen romahdettua.
1956 – Elvis Presley pääsi ensimmäisen kerran musiikkilistoille kappaleella "Heartbreak Hotel".
1959 – Lee Petty voitti ensimmäisen Daytona 500 -kilpailun.
1970 – Kalevi Oikarainen voitti 50 kilometrin maailmanmestaruuden Ylä-Tatralla Tšekkoslovakiassa järjestetyissä MM-hiihtokilpailuissa.
1971 – Kannonkosken tasoristeysturma, kuusi kuolonuhria.
1973 – Kylmä sota: Yhdysvaltain presidentti Richard Nixonin Kiinan-vierailun jälkeen Yhdysvallat ja Kiina ilmoittivat maiden välisten yhteystoimistojen luomisesta.
1975 – Norjassa tapahtui maan historian pahin rauhanaikainen junaonnettomuus, jossa menehtyi 27 ihmistä.
1979 – Saint Lucia itsenäistyi Yhdistyneestä kuningaskunnasta.
1980 – Yhdysvallat voitti Neuvostoliiton jääkiekkojoukkueen vuoden 1980 talviolympialaisissa ("Miracle on Ice").
1994 – Yhdysvaltain oikeusministeriö syytti Aldrich Amesia ja hänen vaimoaan vakoilusta Neuvostoliiton hyväksi.
1997 – Tiedemiehet ilmoittivat kloonanneensa aikuisen Dolly-lampaan.
2006 – Maailman suurimmassa käteisvarkaudessa Kentissä Isossa-Britanniassa varkaiden saaliiksi jäi 92 515 054 dollaria.
2011 – Uudessa-Seelannissa Christchurchin maanjäristyksessä kuoli 185 ihmistä
2014 – Ukrainan parlamentti erotti presidentti Viktor Janukovytšin.
2017 – Pohjoismaisten hiihtolajien maailmanmestaruuskilpailut alkoivat Lahdessa.
Aiheesta muualla

Kuvia tai muita tiedostoja aiheesta 22. helmikuuta Wikimedia Commonsissa
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Neukölln (kaupunginosa)

Neuköllnin kaupunginosan sijainti Neuköllnin hallintoalueella (iso kuva) ja Neuköllnin hallintoalueen sijainti Berliinissä (pieni kuva)
Neukölln on yksi Berliinin kaupunginosista (saks. Ortsteil). Se sijaitsee samannimisella hallintoalueella (Bezirk). Vuoden 2011 lopussa Neuköllnin kaupunginosassa oli 158 429 asukasta.  Kaupunginosan pinta-ala on 11,7 km² ja väestötiheys 13 541 asukasta/km². Keskiajalle juurensa johtava Neukölln oli itsenäinen kaupunki vuoteen 1920 asti. Vuoteen 1912 asti sen nimi oli Rixdorf.
Historia

Ensimmäinen maininta paikasta on vuodelta 1360, jolloin kylää kutsuttiin Richardsdorfiksi ja sen omisti Johanniittain ritarikunta. Sen vuoksi nykyisen alueen vaakunassa on Johanniittojen risti.
Vuonna 1737 Preussin kuningas Fredrik Vilhelm I antoi böömiläisten herrnhutilaisten muuttaa alueelle, jota sittemmin alettiin kutsua nimellä Rixdorf. He rakensivat omat kirkkonsa ja talonsa kylän keskustaan Berliiniin vievän tien varrelle, jota nykyisin kutsutaan Richardstrasseksi. Uusi kylä sai oman perustuslain vuonna 1797.
Kun kylän molemmat osat yhdistettiin vuonna 1874, kylässä asui 8 000 ihmistä. Asukasluku kasvoi 15 000:een seuraavana vuonna.
1. toukokuuta 1899 alue, joka oli silloin Preussin suurin kylä, tuli itsenäiseksi kaupungiksi ja otti nykyisen nimensä käyttöön vuonna 1912. Sen itsenäisyys päättyi vuonna 1920, kun se liitettiin Berliiniin. Kylmän sodan aikana vuodesta 1945 vuoteen 1990 Neukölln kuului Länsi-Berliinin Yhdysvaltain miehitysvyöhykkeeseen.
Neuköllnin vanhin säilynyt osa tunnetaan nykyään nimellä Böhmisch-Rixdorf.
Väestö

Neukölln on kaupungin maahanmuuttajavaltaisimpia alueita.
Neukölln musiikissa

David Bowien vuonna 1977 ilmestyneellä ”Heroes”-levyllä on instrumentaalinen kappale nimeltä ”Neuköln”. Miss Kittinin ensimmäisen sooloalbumin I Com viimeinen kappale on nimeltään ”Neukölln 2”.
Aiheesta muualla

Kuvia tai muita tiedostoja aiheesta Neuköllnin kaupunginosa Wikimedia Commonsissa
Neuköllnin kaupunginosan kartta
Valter Lang

Valter Lang vuonna 2011.
Valter Lang (s. 26. tammikuuta 1958 Kulunda, Novosibirskin alue, Neuvostoliitto) on virolainen arkeologi, Tarton yliopiston professori.
Valter Langin vanhemmat oli kyyditetty Siperiaan vuonna 1949, ja perhe sai palata Neuvosto-Viroon vuonna 1958. Lang opiskeli arkeologiaa Tarton yliopistossa ja Ruotsissa ja väitteli tohtoriksi vuonna 1996. Hän työskenteli Historiantutkimuksen laitoksessa (Ajaloo Instituut) vuodesta 1981, ja vuonna 1999 hänet nimitettiin Tarton yliopiston arkeologian professoriksi. Lang on ollut vuodesta 2010 Viron tiedeakatemian jäsen ja vuodesta 2017 Suomalaisen Tiedeakatemian ulkomainen jäsen.
Suomennettuja teoksia

Homo Fennicus – Itämerensuomalaisten etnohistoria.  (Läänemeresoome tulemised, 2018.)  Suomentanut Hannu Oittinen. Kirjokansi, 276. Helsinki:  Suomalaisen Kirjallisuuden Seura, 2020.  ISSN 2323-7392  ISBN 978-951-858-130-0
Savonlinnan oopperajuhlat

| Savonlinnan oopperajuhlat |
| --- | --- |
 Oopperajuhlien esityspaikkana toimii Olavinlinna.
Tyyppi:  Oopperajuhlat
Alkaa:  1. heinäkuuta
Loppuu:  31. heinäkuuta
Järjestämistiheys:  vuosittain heinäkuussa
Tapahtumapaikka:  Olavinlinna
Paikkakunta:  Savonlinna
Koordinaatit:  61°51′49.8″N, 28°54′05.4″E
Ensimmäisen kerran:  1912
Johtaja:  Festivaalijohtaja Jan Strandholm Taiteellinen johtaja Ville Matvejeff
Kotisivut
Oopperan sisäänkäynti ennen esitystä.
Olavinlinnan pohjoismuuri oopperan jälkeen vuonna 2007.
Savonlinnan oopperajuhlat on vuosittain heinäkuussa Savonlinnassa järjestettävä oopperafestivaali ja kulttuuritapahtuma. Oopperajuhlat kestävät kuukauden ja niiden tapahtumapaikka on Olavinlinna.
Oopperajuhlien taiteellisena johtajana on vuodesta 2019 toiminut Ville Matvejeff. Festivaali kuuluu Finland Festivals -tapahtumiin. Savonlinnan Oopperajuhlat on saanut kansainvälistä tunnustusta.
Oopperajuhlien historiaa

Aino Ackté järjesti ensimmäiset Oopperajuhlat Olavinlinnassa vuonna 1912. Sen jälkeen juhlat järjestettiin kesinä 1913, 1914, 1916 sekä 1930, jolloin juhlat päättyivät taloudellisiin vaikeuksiin. Tapahtuma hiipui 37 vuoden ajaksi, kunnes vuonna 1967 ne aloitettiin uudelleen. Juhlien uudelleen alku tapahtui vuonna 1955 perustetuista Savonlinnan musiikkipäivistä ja niiden ohjelmaan kuuluneesta oopperakurssista, jonka opettajana toimi Wienin valtionoopperan tenori Peter Klein. Oopperakurssi esitti tuolloin Olavinlinnassa Ludwig van Beethovenin Fidelion. Sama teos esitettiin myös Suomen parhaiden solistien voimin Ulf Söderblomin johdolla.
Oopperajuhlia ryhdyttiin elvyttämään uudelleen vuonna 1965. Savonlinnan kaupunginhallitus asetti sitä varten työryhmän, jonka puheenjohtajana toimi kaupunginjohtaja Viljo Virtanen; jäseninä musiikkipäivien toiminnanjohtaja Pentti Savolainen ja matkailusihteeri Pertti Mutka.lähde? Juhlien maine kasvoi 1970-luvulla Martti Talvelan toimiessa niiden taiteellisena johtajana.
Vuoden 1967 henkiinherättämisestään alkaen Savonlinnan oopperajuhlat on ollut yksi merkittävimpiä suomalaisen oopperamusiikin näyttämöitä. Vuosien saatossa festivaali on kasvanut viikosta kuukauden mittaiseksi tapahtumaksi, jonka kävijämäärä vuosittain on noin 70 000. Oopperajuhlilla on toteutettu yhteensä 14 suomalaisen oopperan kantaesitystä.
Oopperajuhlien oheisliiketoiminnasta vastaamaan perustettiin vuonna 1985 Savonlinnan Oopperajuhlat Oy, jonka pääosakkaina olivat Oopperajuhlien Kannatusyhdistys ry, Savonlinnan kaupunki, yritykset ja yksityishenkilöt. Savonlinnan Oopperajuhlat Oy:n toimitusjohtaja on Jan Strandholm ja hallituksen puheenjohtaja Petteri Walldén. Yrityksen liikevaihto on ollut viimevuosina noin 545 000 euroa. Opetusministeriön jakamien tukien määrässä Savonlinnan Oopperajuhlat on ollut usean vuoden suurin tukien saaja. Vuonna 2007 tapahtuma sai 660 000 euroa eli lähes viidenneksen koko valtion tuesta.
Savonlinnan oopperajuhlilla on vuodesta 1987 nähty myös ulkomaisten oopperatalojen vierailuja. Juhlilla ovat esiintyneet muun muassa Tallinnan Estonia-teatteri, Reinin kansallisooppera, Lontoon Covent Garden ja pietarilainen Mariinski-teatteri. Vuonna 2007 vierailulla oli Bolšoi-teatteri Moskovasta, vuonna 2008 Shanghain ooppera ja vuonna 2009 Palermon Teatro Massimo.
Oopperajuhlien historiaa > Kantaesityksiä

Ilmari Hannikainen: Talkootanssit (1930)
Aulis Sallinen:  Ratsumies (1975)
Aulis Sallinen:  Kuningas lähtee Ranskaan (1984, yhteistilaus Covent Gardenin ja BBC:n kanssa)
Paavo Heininen: Veitsi (1989)
Aulis Sallinen: Palatsi (1995)
Einojuhani Rautavaara: Aleksis Kivi (1997)
Herman Rechberger, Olli Kortekangas ja Kalevi Aho: Aika ja uni (2000-01)
Jaakko Kuusisto: Koirien Kalevala (2004)
Jukka Linkola: Hui kauhistus (2006)
Olli Kortekangas: Isän tyttö (2007)
Markus Fagerudd: Seitsemän koiraveljestä (2008)
Kimmo Hakola: La Fenice (2012)
Timo-Juhani Kyllönen: Norppaooppera (2013)
Aulis Sallinen: Linna vedessä (2017)
Oopperajuhlien historiaa > Vuoden 2009 ohjelma

Vuonna 2009 ohjelmassa olivat Giacomo Puccinin oopperat Madama Butterfly ja Turandot, Arrigo Boiton Mefistofele ja Gaetano Donizettin Lucia di Lammermoor. Vieraileva palermolainen oopperatalo Teatro Massimo Italiasta esitti Pietro Mascagnin oopperan Cavalleria rusticana, Ruggero Leoncavallon Pajatson sekä Vincenzo Bellinin Puritaanit. Markus Fageruddin lastenoppera Seitsemän koiraveljestä sai myös kantaesityksensä.
Oopperajuhlien historiaa > Vuoden 2010 ohjelma

Vuoden 2010 oopperajuhlakauden avasi Giacomo Puccinin Tosca. Muut kauden oopperat olivat Bizet’n Carmen, Puccinin Madama Butterfly ja Donizettin Lucia di Lammermoor. Vierailijatalo oli Ruotsin kuninkaallinen ooppera, joka esitti Savonlinnassa Mozartin oopperan Figaron häät sekä Straussin Elektran. Oopperajuhlilla käytiin kesällä 2010 myös ensimmäinen kansainvälinen oopperalaulukilpailu. Lisäksi juhlakaudella 2.7.–31.7.2010 kuultiin Lucia Alibertin, Kristin Lewisin ja Elina Garancan konsertit.
Oopperajuhlien historiaa > Vuoden 2011 ohjelma

Vuonna 2011 ohjelmassa olivat Puccinin Tosca, Wagnerin Lohengrin ja Mozartin Don Giovanni. Vierailulle saapunut Unkarin valtionooppera esitti Verdin Don Carlos oopperan. Sen lisäksi ohjelmistoon kuului Unkarilainen ilta, jolloin esitettiin Zoltán Kodályn vokaaliteos Psalmus Hungaricus sekä puolinäyttämöllinen versio Béla Bartókin oopperasta Herttua Siniparran linna. Juhlakaudella konsertoivat Marjukka Tepponen, Vuoden taiteilija Juha Uusitalo sekä Carlo Colombara.
Oopperajuhlien historiaa > Vuoden 2012 ohjelma

Vuonna 2012 Savonlinnan Oopperajuhlat juhli 100–vuotista taivaltaan ja ohjelmistossa oli seitsemän oopperaa joista kaksi sai kantaesityksensä. Kantaesityksen saivat Kimmo Hakolan La Fenice sekä Free Will joka on maailman ensimmäinen ooppera jonka on tehnyt nettiyhteisö. Markus Fagerudd oli koonnut yhteisön säveltämät osiot kokonaisuudeksi, jonka johti kapellimestari Sasha Mäkilä. Uusien teosten lisäksi esitettiin kolme suosikkia: Mozartin Taikahuilu, Wagnerin Lentävä hollantilainen ja Verdin Aida. Vierailijana oli Den Norske Opera & Ballet eli Norjan kansallisooppera ja baletti. Se esitti Brittenin Peter Grimes oopperan ja Kverndokkin Den fjerde nattevakt (Neljäs yövartio) oopperan. Myös Karita Mattila kävi konsertoimassa Oopperajuhlilla sekä Apocalyptica kävi esitämässä ”oopperakonsertin”.
Oopperajuhlien historiaa > Vuoden 2013 ohjelma

Vuonna 2013 oli Giuseppe Verdin ja Richard Wagnerin syntymistä kulunut 200 vuotta ja sen kunniaksi Oopperajuhlilla esitettiin Verdin La traviata ja Macbeth sekä Wagnerin Lohengrin. Camille Saint-Saënsin tunnetuin ooppera Samson et Dalila oli myös ohjelmistossa saksalaisen Erfurtin oopperan kanssa yhteistyössä toteutettuna. Vieraileva ooppera oli Pietarin Mihailovski-teatteri joka esitti Tšaikovskin Jevgeni Onegin ja Verdin Naamiohuvit (Un ballo in maschera). Lisäksi kantaesityksen sai Oopperajuhlien neljäs lastenooppera. Sen tarina ja visuaalinen ilme on toteutettu koululuokkien välisillä kilpailuilla yhdessä Savonlinnan opettajankoulutuslaitoksen kurssin kanssa. Säveltäjänä toimi Timo-Juhani Kyllönen, libretistinä Iida Hämeen-Anttila ja ohjaaja oli Minna Vainikainen.
Oopperajuhlien historiaa > Vuoden 2014 ohjelma

Vuonna 2014 Oopperajuhlat aloitettiin Aulis Sallisen Kullervolla. Tämän lisäksi juhlissa esitettiin Henry Akinan ohjaama Madama Butterfly, Carmen, Taikahuilu, Nabucco ja Manon Lescaut.
Oopperajuhlien historiaa > Vuoden 2015 ohjelma

Vuonna 2015 Oopperajuhlat aloitettiin Franz Lehárin Iloisella leskellä. Muut esitykset olivat Boris Godunov, Figaron häät, Tosca, La traviata ja Pikku Taikahuilu.
Oopperajuhlien historiaa > Vuoden 2016 ohjelma

Vuonna 2016 Oopperajuhlilla vieraili kaksi italialaista oopperaseuruetta Teatro Regio Torino ja Ravenna Festival. Näistä jälkimmäinen esitti Falstaffin ja Macbethin, ja torinolais seurue La Bohemen ja Kuolleesta talosta. Muut esitykset olivat Otello, Norma ja Punahilkka.
Oopperajuhlien historiaa > Vuoden 2017 ohjelma

Vuonna 2017 Oopperajuhlilla vieraili Teatro Real Madrid, joka esitti Puritaanit-oopperan. Toinen vierailija oli Bolšoi-teatteri, joka esitti Tsaikovskin Jolantan. Muut esitykset olivat Ryöstö Seraljista, Kullervo, Rigoletto ja Nani Koipeliinin kuperkeikat.
Oopperajuhlien historiaa > Vuoden 2018 ohjelma

Vuonna 2018 oopperajuhlilla vieraili Festival Puccini, joka esitti Toscan. Muut esitykset olivat Patarouva, Faust, Madama Butterfly, Otello ja Turandot. Oopperajuhlien yhteydessä oli kaksi Opera Festival Rocks! -esitystä, kun sekä Apocalyptica että Children of Bodom ja Lost Society esiintyivät juhlien aikana.
Oopperajuhlien historiaa > Vuoden 2019 ohjelma

Kesällä 2019 oopperajuhlilla vieraili Teatro alla Scala, joka esitti Verdin Rosvot sekä Volksoper Wien, joka esitti Johann Straussin Lepakon. Juhlilla esitettiin myös Sevillan parturi  (Gioachino Rossini), Rigoletto (Giuseppi Verdi), Ryöstö Seraljista (W.A. Mozart) ja C-molli messu (W.A. Mozart).
Oopperoiden lisäksi järjestettiin Timo Mustakallio -laulukilpailu 14. heinäkuuta 2019 sekä La scalan kuoron ja orkesterin sekä vierailevien solistien juhlakonsertti 18. heinäkuuta 2019.
Vuosina 2020 ja 2021 ei oopperajuhlia järjestetty koronaviruspandemian vuoksi.
Oopperajuhlien historiaa > Vuoden 2022 ohjelma

Kesällä 2022 Savonlinnan oopperajuhlilla vieraili Rijekan ooppera Kroatiasta, joka esitti Händelin Giulio Cesaren sekä Busonin Harlekiini ja Puccinin Gianni Schicchi oopperaparin. Muina esityksinä olivat kauden uutuusohjaus Verdin Aidasta, Puccinin Tosca sekä Bizet´n Carmen.
Puccinin Toscassa debytoi pääroolissa sopraano Miina-Liisa Värelä, Cavaradossina kuuluisa yhdysvaltalaistenori Matthew Polenzani, Scarpiana ranskalainen Ludovic Tezier. Esitykset johti nuori italialainen kapellimestari Lorenzo Passerini. Produktion uusintaohjauksen toteutti Anselmi Hirvonen.
Kauden uutuusteos oli Philipp Himmelmannin ohjaama Verdin Aida. Teoksen ensi-illassa lauloivat sopraano Michelle Bradley (Aida), tenori Gaston Rivero (Radames), mezzosopraano Agniezka Rehlis (Amneris), baritoni Tommi Hakala (Amonasro), sopraano Iris Candelaria (papitar) ja tenori Johan Krogius (lähetti). Esityksen johti oopperajuhlien taiteellinen johtaja Ville Matvejeff. 4.7.2022 sekä 6.7.2022 esitykset olivat poikkeuksellisia siinä suhteessa, että kolme pääroolin laulajaa olivat sairastuneet. Aidan roolin lauloi sopraano Helena Juntunen ja Radamesin roolin tenori Martin Muehle. Amneriksen roolin lavalla näytteli mezzosopraano Agniezka Rehlis, mutta 4.7.2022 roolin orketerimontusta lauloi mezzosopraano Tuija Knihlilä ja 6.7.2022 mezzosopraano Anna Danik.
Palkinnot

Vuonna 2024 Savonlinnan Oopperajuhlat voitti International Opera Awards -palkinnon Festivaalit-kategoriassa. Palkinnot jaettiin Baijerin valtionoopperan isännöimässä gaalassa Münchenin Prinzregententheaterissa.
Oopperajuhlat palkittiin vuonna 2024 myös Etelä-Savon parhaat -palkinnolla, joka myönnetään toimijoille, jotka ovat merkittävästi vahvistaneet Etelä-Savon maakunnan yhteishenkeä tai tunnettuutta.
Johto > Hallinnollinen johtaja

Jan Hultin 2002–2012
Jan Strandholm 2012–2022
Johto > Taiteellinen johtaja

Martti Talvela 1972–1979
Timo Mustakallio 1980–1984
Ralf Gothóni 1984–1987
Walton Grönroos 1988–1991
Jorma Hynninen 1991–2002
Raimo Sirkiä 2003–30.9.2007
Jari Hämäläinen 1.10.2007–31.8.2013
Jorma Silvasti 2013–2019
Ville Matvejeff 2019–
Aiheesta muualla

Kuvia tai muita tiedostoja aiheesta Savonlinnan oopperajuhlat Wikimedia Commonsissa
Savonlinnan oopperajuhlat Yle. Viitattu 23.2.2019.
Savonlinnan Oopperajuhlat Oy, tukiyhtiö
Suosionosoituksien vastaanotto Macbethin jälkeen vuonna 2007.
Madama Butterflyn esityksen jälkeen 9. heinäkuuta 2018.
Näkymä Olavinlinnasta.